Na temelju članka 25. stavka 8. Zakona o poljoprivrednom zemljištu („Narodne novine“ broj 20/18) i članka i 31. Statuta Općine Vidovec („Službeni vjesnik Varaždinske županije“ broj 04/18), Općinsko vijeće Općine Vidovec na svojoj 08. sjednici održanoj dana 18. lipnja 2018. godine donijelo je

**PROGRAM UTROŠKA SREDSTAVA NAKNADE ZA**

**PROMJENU NAMJENE POLJOPRIVREDNOG ZEMLJIŠTA**

**U 2018. GODINI**

**Članak 1.**

Ovim Programom utvrđuje se namjena korištenja sredstava naknade za promjenu namjene poljoprivrednog zemljišta u 2018. godini.

Jednokratnu naknadu za promjenu namjene poljoprivrednog zemljišta zbog umanjenja vrijednosti i površine poljoprivrednog zemljišta kao dobra od interesa za Republiku Hrvatsku plaća investitor gradnje prema površini građevinske čestice utvrđene na temelju izvršnog akta kojim se odobrava građenje, odnosno prema površini zemljišta ispod zgrade ozakonjene rješenjem o izvedenom stanju.

Sredstva ostvarena od promjene namjene poljoprivrednog zemljišta prihod su državnog proračuna 70% i 30% jedinica lokalne samouprave na čijem se području poljoprivredno zemljište nalazi.

**Članak 2.**

Sredstva naknade za promjenu namjene poljoprivrednog zemljišta planirana su u 2018. godini u iznosu 5.000,00 kuna, a planiraju se utrošiti za sređivanje zemljišnoknjižnog i katastarskog stanja poljoprivrednog zemljišta (GDI GISDATA - geoinformacijske usluge).

**Članak 3**.

Ovaj Program utroška sredstava naknade za promjenu namjene poljoprivrednog zemljišta u 2018. godini objaviti će se u „Službenom vjesniku Varaždinske županije“.

OPĆINSKO VIJEĆE OPĆINE VIDOVEC

PREDSJEDNIK

Zdravko Pizek

KLASA: 320-01/18-01/07

URBROJ: 2186/10-01/1-18-02

Vidovec, 18. lipnja 2018. godine